ΚΑΝΟΝΙΣΜΟΣ (ΕΟΚ) αριθ. 2795/92 ΤΟΥ ΣΥΜΒΟΥΛΙΟΥ της 21ης Σεπτεμβρίου 1992 για την τροποποίηση του κανονισμού (ΕΟΚ) αριθ. 3677/89 όσον αφορά τον ολικό κατ' όγκον αλκοολικό τίτλο ορισμένων οίνων ποιότητας που εισάγονται από την Ουγγαρία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987, για την κοινή οργάνωση της αμπελοοινικής αγοράς (1), και ιδίως το άρθρο 70 παράγραφος 2,
την πρόταση της Επιτροπής,
Εκτιμώντας:
ότι, σύμφωνα με το άρθρο 70 παράγραφος 1 στοιχείο β) του κανονισμού (ΕΟΚ) αριθ. 822/87, οι οίνοι καταγωγής τρίτης χώρας εκτός από τους αφρώδεις οίνους και τους οίνους λικέρ (vins de liqueur), που προορίζονται για άμεση ανθρώπινη κατανάλωση, δεν μπορούν να εισάγονται στην Κοινότητα εάν ο ολικός κατ' όγκον αλκοολικός τίτλος υπερβαίνει τα 15 % vol-
ότι, με τον κανονισμό (ΕΟΚ) αριθ. 3677/89 του Συμβουλίου της 7ης Δεκεμβρίου 1989, για τον ολικό κατ' όγκον αλκοολικό τίτλο και την περιεκτικότητα σε ολική οξύτητα ορισμένων εισαγομένων οίνων ποιότητας (2), έγινε παρέκκλιση από την αρχή αυτή για ορισμένους οίνους της Ουγγαρίας σύμφωνα με το άρθρο 70 παράγραφος 2 στοιχείο α) του κανονισμού (ΕΟΚ) αριθ. 822/87- ότι η ισχύς αυτής της παρέκκλισης λήγει στις 31 Αυγούστου 1992- ότι, με την προοπτική συμφωνίας που θα συναφθεί, ενδεχομένως, μεταξύ της Κοινότητας και της Ουγγαρίας σχετικά με τον αμπολοοινικό τομέα, η ισχύς της προαναφερόμενης παρέκκλισης πρέπει να παραταθεί κατά ένα έτος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 1 παράγραφος 3 του κανονισμού (ΕΟΚ) αριθ. 3677/91, η ημερομηνία "31 Αυγούστου 1992" αντικαθίσταται από την ημερομηνία "31 Αυγούστου 1993".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Σεπτεμβρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Σεπτεμβρίου 1992.